kardosdrur/scandi-wiki huggingface dataset:
Jul på Vesterbro (soundtrack)

Jul på Vesterbro er soundtracket til den sideløbende voksen-julekalender af samme navn, der blev udgivet d. 24. november 2003. Nummeret er skrevet og fremført af Anders Matthesen. Albummet blev ikke udgivet uden for Danmark, men blev yderst succesrig.

Nogle af teksterne er let ændret i forhold til teksten, der bliver brugt i julekalenderen. Titelsangen, "Jul på Vesterbro", blev oprindeligt udgivet på Hva' snakker du om? – Den ka' byttes Vol. 1 i 2000, dog kun med to vers, modsat de tre, der er på soundtracket. Det ekstra vers bliver sunget af Arne Nougatgren.

Spor

Modtagelse 
Albummet havde solgt guld i november 2013, platin i maj 2018 og i 
maj 2021 havde det solgt dobbeltplatin.

Referencer

Eksterne henvisninger 
 Anden – Jul På Vesterbro på Discogs

Album fra 2003
Komikalbum
Anders Matthesen-album
Julealbum
Amt (Tyskland)

Et amt (, flertal: Ämter) er i Tyskland en administrativ inddeling man bruger i delstaterne Slesvig-Holsten, Mecklenburg-Vorpommern og Brandenburg. Andre tyske områder har tidligere brugt opdelingen. Nogle delstater har lignende administrative områder, men med andre navne : Samtgemeinde i Niedersachsen, Verbandsgemeinde i Rheinland-Pfalz) og Verwaltungsgemeinschaft i  Baden-Württemberg, Bayern, Sachsen, Sachsen-Anhalt, Thüringen.

Der var i 2005 119 amter i Slesvig-Holsten, 79 amter i Mecklenburg-Vorpommern og 54 amter i Brandenburg.

Et amt, såvel som de andre ovenfornævnte betegnelser er en underopdeling af enheden Landkreis, og amtet er igen opdelt i kommuner. Normal består et amt af meget små kommuner; større kommuner hører ikke under et amt og bliver kaldt amtsfrie byer eller kommuner.

Tysklands politik
Tysklands subnationale enheder
Billy Ray Cyrus

Billy Ray Cyrus (født 25. august 1961) er en amerikansk countrysanger, skuespiller og sangskriver, der hjalp til med at gøre countrymusik til et verdensomspændende fænomen. Han har udgivet elleve studiealbums siden 1992, udgivet 38 singler, og er bedst kendt for sin nummer et single "Achy Breaky Heart", der blev den første single nogensinde til at få tredobbelt platin i Australien, og blev 1992's bedst sælgende single, i samme land. Takket være videoen, blev det mainstream at danse linedance. Billy Ray, den multi-platin sælgende musiker, har lavet i alt otte top-ti singler, der er kommet på Billboard Country Song chart. Hans mest succesfulde album til dato er debutalbummet "Some gave all", der blev anerkendt med 9 × Multi-Platinum i USA. Det blev derudover det album, der i længst tid, lå som nummer et på Billboard 200 og samtidig det album med flest sammenhængende uger på toppen af hitlisterne i SoundScan Era. Det er det eneste album, af alle genrer i SoundScan Era, der har ligget 17 uger i træk som nummer et, og samtidig med et top-placeret debutalbum af en mandlig countrysanger.

I tv-serien Hannah Montana spiller han Miley Stewarts/Hannah Montanas far. Rollen som Miley Stewart/Hannah Montana spilles af Cyrus' egen datter, Miley Cyrus. Udover Miley, har han yderligere 5 børn,Noah Cyrus, Trace Cyrus, Brandi Glenn Cyrus, Braison Cyrus og Christopher Cody Cyrus.

Eksterne henvisninger 

 
 

Skuespillere fra Kentucky
Modtagere af Golden Raspberry Awards
Rick Perry

James Richard "Rick" Perry (født 4. marts 1950 i Paint Creek, Texas) er en amerikansk republikansk politiker, som var den 47.guvernør for Texas fra 2000-15. I 1998 blev han valgt som viceguvernør for staten og overtog guvernørposten i december 2000, hvor daværende guvernør George W. Bush blev indsat som præsident. Perry er Texas' længst siddende guvernør og landets anden længst siddende guvernør – efter Terry Branstad i Iowa. Den 2. marts 2017 blev han udnævnt som energiminister i Donald Trumps regering, hvis departement var en af dem han ville nedlægge som mulig præsidentkandidat i 2011.

Politisk er han kendt for sine socialkonservative synspunkter; fx er han stærk tilhænger af dødsstraf – siden hans tiltrædelse som guvernør i år 2000 har Texas henrettet i alt 266 personer, hvilket svarer til en femtedel af alle henrettelser, siden dødsstraffen blev genindført i USA i 1976. Han har bl.a. også kæmpet for, at endnu flere skal kunne straffes med døden. Han nedlagde for eksempel veto mod en lov, der ville skåne mentalt tilbagestående fra at blive henrettet. Samtidig har han i skarpe vendinger kritiseret USA’s Højesteret, som i 2011 besluttede, at mindreårige ikke længere skulle kunne dømmes til døden.

Perry er ligeledes kendt for bl.a. at have kritiseret forbundsregeringen for at blande sig for meget i staternes anliggender. Han mener heller ikke at der er belæg for menneskeskabt global opvarmning. I august 2011 meldte han sig på banen i kampen for at blive Republikanernes præsidentkandidat til præsidentvalget i 2012. Han havde indledningsvis solid opbakning blandt evangeliske kristne og hos Tea Party-bevægelsen, men efter en dårligt ført kampagne og dalende støtte trak han sig i januar 2012, og meldte i stedet sin støtte til Newt Gingrich.

Som guvernør har han bl.a. i sommeren 2013 underskrevet den kontroversielle statslov, HB2. Det er en lov der stiller enormt høje krav til statens abortklinikker, faktisk så mange krav, at man regner med, at den vil få det samlede antal abortklinikker i hele Texas til at svinde fra 42 til 5 i løbet af 2014.

Perry er stærkt troende metodist med appel til konservative evangeliske republikanere. I 2006 erklærede han, at han anså Bibelen for at være ufejlbarlig. Han fastslog tillige, at den, som ikke accepterer Jesus Kristus som personlig frelser, må være forberedt på at ryge lukt i Helvede. Ligeledes har han også været medorganisator for flere religiøse begivenheder, bl.a. i august 2011 hvor han samlede over 30.000 troende på et stadion i Houston, hvor en fællesbøn skulle standse landets økonomiske forfald.

Perry er tidligere demokrat og har bl.a. støttet Al Gore og Hillary Clinton, men brød med Demokraterne i 1989 og tilsluttede sig Det Republikanske Parti, hvor han blev valgt som landbrugsminister.

Referencer

Eksterne henvisninger 

 Guvernør Rick Perrys officielle hjemmeside på governor.state.tx.us

Guvernører i Texas
Amerikanske republikanske præsidentkandidater 2012
Præsidentkandidater fra USA 2016
Vidjajevo

Vidjajevo (russisk: Видяево) er en lukket by på 6.800 indbyggere (2002), beliggende ved floden Uritsa på Kolahalvøen i Murmansk oblast, det nordvestlige Rusland, ca. 30 km nordvest for Murmansk og 80 km øst for den norske grænse. Vidjajevo var oprindeligt navngivet Uritsa efter floden, men blev den 6. juli 1964 omdøbt til dens nuværende navn Vidjajevo efter den anden verdenskrig ubådskaptajn Fjodor Vidjajev. Vidjajevo er kendt som værende hjemhavn for den forulykkede ubåd Kursk.

Vidjajevo servicerer to flådehavne, en i Arabugten og en anden i Urabugten. Vidjajevo selv ligger på østsiden af Urabugten. I starten af 1960'erne begyndte flådebaserne at servicere dieseldrevne ubåde og i 1979 også atomdrevne ubåde. I 1980'erne var flådebasen ved Urabugten vokset sig forholdsvis stor med flere forskellige generationer af ubåde. I dag fortsætter basen med at have ubåde af Akula, Sierra og Oscar II-klasserne.

Radioaktivt affald opbevares også på basen i Arabugten.

Eksterne henvisninger 
 Kort historisk oversigt  

Byer i Murmansk oblast
Lukkede byer
Alakurtti

Alakurtti (russisk: Алакуртти; finsk: Alakurtti) er en by på 6.671 indbyggere (2002), beliggende på Kolahalvøen i Murmansk oblast, det nordvestlige Rusland. Alakurtti administreres fra Kandalaksja. Byen var indtil 1940 del af den finske laplandsprovins.

Historie 
Den 30. november 1939 blev Alakurtti nedbrændt af vigende finske tropper, og i marts 1940 indgik byen i den sovjetiske republik Karelo-finske SSR. I juni 1941 blev byen indtaget af tyske og finske tropper og den 14. september 1944 igen af sovjetiske tropper. I 1953 indgik Alakurtti i Murmansk oblast.

Omkring 3 km nordvest for Alakurtti ligger Alakurtti luftbase som har et bomberegiment med Sukhoj Su-24 og et helikopterregiment med Mil Mi-24 og Mil Mi-8.

Eksterne henvisninger 

Byer i Murmansk oblast
Jørgen Hass

Jørgen Hass (født 1942) er en dansk filosof, mag.art. i filosofi og lektor ved Syddansk Universitet. I 1967/1968 fik han Københavns Universitets guldmedalje for sin afhandling "En kritisk redegørelse for diskussionen om den logiske atomisme i de forgangne 50 år". I 1971 blev han ansat som lektor ved Odense Universitet, som nu hedder Syddansk Universitet.

Hass har hovedsageligt beskæftiget sig med græsk og tysk filosofi. Hans betydning har især ligget i det mundtlige foredrag, mens en egentlig decideret publikationsiver kunne savnes. Han har i en længere årrække arbejdet på færdiggørelsen af bind 4 i Den europæiske filosofis historie (NNF), fra Kant til 1900 - forordet udkom i 1989 (Undr. nr. 58) - samt en Descartesbog.

Bibliografi 

 Platons "Phaidon" : Struktur og argument, Odense Universitet, Filosofisk Institut, 1972.

 Hvad er metafysik? Af Martin Heidegger. Indledning: "Heidegger og metafysikken". Vinten, 1973.

 De humanistiske videnskaber, Aarhus Universitet, 1977.

 Filosofien efter Hegel. Bidrag om Nietzsche, Gyldendal, 1980.

 Illusionens filosofi – Studier i Nietzsches firser-manuskripter, Nyt Nordisk Forlag, 1982.

 Hvad er metafysik? Af Martin Heidegger. Introduktion, Det lille Forlag, 1994.

 Theaitetos, Af Platon. Efterskrift, Museum Tusculanums Forlag, 2007.

Artikler 

 "Reflexion og dialektik hos Kant", Filosofiske studier, Bd. 1, s. 111-148, 1978.

 "Interpretation og perception : Gadamers teori om forståelsens sproglighed", Symposion, Årg. 12, nr. 1, s. 35-67, 1979.

 "Entfremdung und Freiheit bei Hegel und Kierkegaard", Kierkegaard und die deutsche Philosophie seiner Zeit, Kopenhagen/München, s. 62-83, 1980.

 "'Mimesis' og 'mathesis' : Opgøret med kunsten i Platons Staten", Museum Tusculanum, Nr. 40/43, s. 83-117, 1980.

 "Tradition og fornuft : Gadamers teori om forståelsens historiskhed", Filosofiske studier, Bd. 3, s.33-61, 1980.

 "Hegel og problemet om filosofiens 'begyndelse'. Et grundproblem i Phänomenologie des Geistes". Kris nr. 20/21, s. 55-59, 1981.

 "Verdensanskuelse – Romantikken og filosofien", Kritik. Årg. 21, nr. 83, s. 65-88, 1988.
 
 "At læse filosofi", Undr. Nr. 58, s. 76-87, 1989.

 "Metafysik og modernitet: Kants historiefilosofi", Filosofiske studier. Bd. 15, s. 108-125, 1995.

 "Kunsten og staten", Filosofi, nr. 2., s. 45-55, 1998.

 "Der letzste Rauch : Nietzsches Metaphysikkritik und der Perspektivismus", Text & Kontext, Jahrg. 23, h. 1, s. 75-86, 2001.

Filosoffer fra Danmark
Ansatte ved Syddansk Universitet
Faglitterære forfattere fra Danmark
Dansksprogede forfattere fra Danmark
Ansatte ved Odense Universitet
Modtagere af Københavns Universitets guldmedalje
Alumni fra Københavns Universitet
Filosofihistorikere fra Danmark
Niels Thomassen

Niels Thomassen (født 1940) er en dansk filosof som er uddannet mag.art. i filosofi ved Aarhus Universitet, hvor han har læst under både K. E. Løgstrup og Johannes Sløk. I 1967 blev han ansat som som lektor i filosofi og religion ved Syddansk Universitet. Hans hovedområder er livsfilosofi, etik og religionsfilosofi.

Bibliografi 

Niels Thomassen har over 50 publicerede værker, heriblandt:
 Betragtninger over lykke, l971
 Communicative Ethics in Theory and Practice, Macmillan, 1992 
 Filosofisk impressionisme – Temaer i K. E. Løgstrups filosofi, Gyldendal, 1992
 Ulykke og lykke – Et livsfilosofisk udspil med stadigt hensyn til Søren Kierkegaard, Gyldendal, 2001
 Frihedens Fallit, Saxo Publish, 2017

Referencer

Eksterne henvisninger 
 

Filosoffer fra Danmark
Dansksprogede forfattere fra Danmark
Nordlige polarcirkel

Den nordlige polarcirkel er en polarkreds og er en af Jordens fem store breddekredse. Den nordlige polarcirkel ligger på breddegrad 66° 33'39" nord for ækvator. Området nord for cirklen kaldes Arktis, mens området umiddelbart syd for kaldes den nordlige tempererede klimazone. På den sydlige halvkugle kaldes den tilsvarende breddekreds for den sydlige polarcirkel.

Om sommeren er der midnatssol mellem polarcirklen og nordpolen. Om vinteren er der polarnat. Ved selve polarcirklen er midnatssolen og polarnatten begrænset til et døgn om året, mens nordpolen vil have midnatssol og polarnat skiftevis omkring et halvt år ad gangen.

Internationalt går den nordlige polarcirkel gennem Norge, Sverige, Finland, Rusland, USA (Alaska), Canada, Grønland og Island. De tre største byer nord for polarcirklen er alle russiske: Murmansk (325.100), Norilsk (135.000) samt Vorkuta (85.000), mens Tromsø i Norge har omkring 62.000 indbyggere. Rovaniemi i Finland ligger lige syd for polarcirklen og har omkring 58.000 indbyggere.

Andet 
Lige på polarcirklen, cirka 8 kilometer nord for Rovaniemi i Finland, ligger Julemandens Landsby.

Geografiske betegnelser
Breddekredse
Haida Gwaii

Haida Gwaii, tidligere Queen Charlotte Islands, er en øgruppe i Canada ud for Britisk Columbias nordvestkyst. Øgruppen består af de to hovedøer Graham Island og Moresby Island og ca. 200 mindre øer. Den 3. juni 2010 omdøbte Haida Gwaii Reconciliation Act officielt øerne til Haida Gwaii som led i en forsoningsprotokol mellem British Columbia og Haida.

Øerne blev opdaget 1786 af den engelske kaptajn George Dixon, som opkaldte øgruppen efter George 3. af Storbritanniens kone Queen Charlotte.

Ca 50 % af øernes 5.000 indbyggere tilhører den indianske folkegruppe Haida. Der er to natonalparker på øerne, Naikoon Provincial Park og Gwaii Haanas National Park i den sydlige del af Moresby Island. Gwaii Haanas National Park består af 138 øer som strækker sig over et areal på 1.500 km².

En af øgruppens største byer er Masset, som ligger ved Masset Sound på Northern Graham Island. Masset fik 1961 bystatus og er øernes ældste og største kommune med ca. 1.500 indbyggere. 

Tlell som ligger i nærheden af Naikoon Provincial Park på Graham Island østkyst er en Haida-landsby med ca. 370 indbyggere. Landsbyen er kendt for sine mange kunstnere og kunsthåndværkere. 

Skidegate (ca. 700 indb.) er den anden af Haida indianernes kulturcentre. 2 km fra Skidegate ligger Skidegate Landing, hvor der sejler færger til Prince Rupert på Moresby Island.

Queen Charlotte City, med 1250 indb. har en velholdt gammel bydel med Premier Hotel, den gamle skole, savmølle og mange privathuse fra omkring 1900.

Sandspit er Moresby Island eneste bebyggelse. Her lever ca. 600 mennesker. Landsbyen er har vejforbindelse via Alliford Bay med Skidegate Landing på Graham Island. 

Gwaii Haanas National Park kan kun nås med fly, helikopter eller båd. 

Den forladte landsby Ninstints på Anthony Island kom 1980 på UNESCO's Verdensarvsliste De sidste indbyggere forlod Ninstints omkring 1880. Dens historie går 2000 år tilbage. En del af de indianske langhuse og totempæle er bevaret for eftertiden. Council of the Haida Nation(CHN) blev grundlagt 1980. 

Haida Heritage Centre i Kaay Llnagaay (Sea Lion Town), åbnede i januar 2007. Seks pæle repræsenterer 6 landsbyer og 6 klaner.: http://www.skidegate.ca/poles.html.

Referencer

Eksterne henvisninger 

 Site Kanada – British Columbia, deutsch
 Site des Naikoon-Provinzparks 
 Site des Gwai Haanas Nationalparks 
 Skidegate, Haida Gwaii

Øer i Britisk Columbia
Knud Sørensen

Knud Sørensen hentyder til flere artikler:

 Knud Sørensen (forfatter) – dansk forfatter
 Knud Sørensen (sprogforsker) – dansk sprogforsker
 Knud Sørensen (bankdirektør) – dansk bankdirektør
 Knud E. Sørensen – dansk pianist
 Knud Axel Sørensen (1902-1980) – dansk arkitekt
Steen Christensen

Steen Christensen (10. maj 1944 – 11. december 1998) var en dansk ragtime- og jazzpianist og forfatter. Han var cand. mag og gymnasieadjunkt i dansk og latin og arbejdede desuden som lærebogsforfatter og oversætter.

Steen Christensen spillede op gennem 60’erne med forskellige grupper, bl.a. Basse Seidelins Rag og Skiffle Service. I 1972 udsendte han under navnet Mr. Joe’s Ragtime Group LP’en A Danish Tribute to Classical Ragtime, som senere blev fulgt op af The Many Faces of Ragtime (1974) og Livin’ A Ragtime Life (1977), sidstnævnte med medvirken af bl.a. Neville Dickie og forfatteren Lars Kjædegaard . I midten af 1990'erne spillede han med Clausens Strandløver og medvirkede på cd'en Petite Fleur (1997). Nous Deux, udsendt posthumt i 2000, rummer en række duetter med jazzklarinettisten Peter Sten Jacobsen.

Steen Christensen var en af Danmarks fineste ragtime-komponister. Hans værker ligger fortrinsvis i genrens lyriske ende, men klart inden for dens klassiske rammer. En samlet udgivelse blev forhindret af hans alt for tidlige død.

Som forfatter debuterede Steen Christensen med novellesamlingen Johnnys Afdeling (1987), hvor han med udgangspunkt i egne erfaringer retter en kritik af behandlingen af psykisk syge, både i og uden for behandlingssystemet. Trods det barske emne er bogen gennemsyret af - stedvis grotesk – humor og en varm solidaritet med samfundets svageste.

Den foretrukne genre i forfatterskabet er i øvrigt kriminalromanen, men også denne bruges til en samfundskritik. Det sociale engagement og humoren kan minde om Hans Scherfigs.  Han har modtaget Det Danske Kriminalakademis debutantpris for bogen Drabsafdelingen i 1995.

Indspilninger 
 Mosters patentmedicin (EP, Basse Seidelins Rag- og Skiffle Service 1963, 1971)
 A Danish Tribute to Classical Ragtime (LP, Mr. Joe’s Ragtime Group, 1972)
 The Many Faces of Ragtime (LP, 1974)
 Livin’ a Ragtime Life (LP, 1977)
 Petite Fleur (CD med Clausens Strandløver, 1997)
 Nous Deux (CD med Peter Sten Jacobsen, 2000)
 Uudgivne indspilninger af egne kompositioner (Center for Dansk Jazzhistorie, Peter Sten Jacobsens samling)

Bøger 
 Johnnys Afdeling (1987)
 Drabsafdelingen (1995)
 Den anden kind (1996)
 Fik du hørt din melodi (1998)
 Første sal i helvede (1998)

Kilder 
 Lars Henrik Aagaard: Fra bunden til bogen, interview i Berlingske Tidende 16.3.1998
 J. R. Keith Keller: Just a Closer Walk With Thee, nekrolog i Jazz Special marts 2001
 Erik Raben: Danish Jazz Discography 1945-2000

Jazzpianister fra Danmark
Lærebogsforfattere fra Danmark
Faglitterære forfattere fra Danmark
Krimiforfattere fra Danmark
Oversættere fra Danmark
Dansksprogede forfattere fra Danmark
Danskere i 1900-tallet
Verona (provins)

Provinsen Verona (it. Provincia di Verona) er en provins i regionen Veneto i det nordlige Italien. Verona er provinsens hovedby.

Der var 860.796 indbyggere i året 2004.

Geografi 
Provinsen Verona grænser til:
 i nord mod Trentino-Alto Adige (provinsen Trento),
 i øst mod provinserne Vicenza og Padova,
 i syd mod provinsen Rovigo og
 i syd og vest mod Lombardiet (provinserne Mantova og Brescia).

Provinsen Verona består af 38 kommuner. De vigtigste er: Villafranca di Verona, Legnago, San Bonifacio, San Giovanni Lupatoto og Bussolengo.

Erhvervsliv 
Provinsens vigtigste erhvervsvirksomheder er turisme, jordbrug (vin, ris, tobak) og marmorindustri.

Seværdigheder 
Byen Verona og Gardasøen er de vigtigste attraktioner. Her findes også Gardaland, Italiens største tivoli.
Humankapital

Humankapital er en betegnelse for alt form for værdi, som mennesker akkumulerer, såsom viden, evner, social kapital, kreativitet og uddannelse, baseret på en antagelse om at mennesker er produktionsfaktorer på lige fod med kapital. 

I en samfundsøkonomisk analyse kan man bruge begrebet til at beskrive de positive effekter af mere uddannelse af arbejdsstyrken, eller til at finde de realøkonomiske konsekvenser af fx alkoholforbrug, overvægt eller lignende. De realøkonomiske konsekvenser måles ved ændringer i den samlede produktion, svarende til effekter i forhold til bruttonationalproduktet.

I det teoretiske begreb for humankapital antages det, at økonomien er i optimum, dvs. at der bl.a. antages fuld beskæftigelse. Når det antages, at økonomien er i optimum, vil nutidsværdien af produktionsfaktoren arbejdskraft svare til den forventede fremtidige løn tilbagediskonteret. Denne antagelse er ikke fuldt ud opfyldt, men lønnen er markedsprisen på arbejdskraft og det faktiske lønniveau afspejler bl.a. den beskæftigelsesmæssige situation. Lønnen kan derfor betragtes som en approksimation til produktionsværdien. 

Når en person dør eller bliver førtidspensioneret falder den akkumulerede humankapital, som en produktionsfaktor for samfundet.

Samfundsøkonomi
Kapital (mennesker)
Vicenza (provins)

Provinsen Vicenza (it. Provincia di Vicenza) er en provins i regionen Veneto i det nordlige Italien. Vicenza er provinsens hovedby.

Der var 794.317 indbyggere ved folketællingen i 2001.

Geografi 
Provinsen Vicenza grænser til:
 i nord og vest mod Trentino-Alto Adige (provinsen Trento),
 i øst mod provinserne Belluno, Treviso og Padova og
 i vest mod provinsen Verona.

Kommuner  

 Agugliaro
 Albettone
 Alonte
 Altavilla Vicentina
 Altissimo
 Arcugnano
 Arsiero
 Arzignano
 Asiago
 Asigliano Veneto
 Barbarano Mossano
 Bassano del Grappa
 Bolzano Vicentino
 Breganze
 Brendola
 Bressanvido
 Brogliano
 Caldogno
 Caltrano
 Calvene
 Camisano Vicentino
 Campiglia dei Berici
 Carrè
 Cartigliano
 Cassola
 Castegnero
 Castelgomberto
 Chiampo
 Chiuppano
 Cogollo del Cengio
 Colceresa
 Cornedo Vicentino
 Costabissara
 Creazzo
 Crespadoro
 Dueville
 Enego
 Fara Vicentino
 Foza
 Gallio
 Gambellara
 Gambugliano
 Grisignano di Zocco
 Grumolo delle Abbadesse
 Isola Vicentina
 Laghi
 Lastebasse
 Longare
 Lonigo
 Lugo di Vicenza
 Lusiana Conco
 Malo
 Marano Vicentino
 Marostica
 Monte di Malo
 Montebello Vicentino
 Montecchio Maggiore
 Montecchio Precalcino
 Montegalda
 Montegaldella
 Monteviale
 Monticello Conte Otto
 Montorso Vicentino
 Mussolente
 Nanto
 Nogarole Vicentino
 Nove
 Noventa Vicentina
 Orgiano
 Pedemonte
 Pianezze
 Piovene Rocchette
 Pojana Maggiore
 Posina
 Pove del Grappa
 Pozzoleone
 Quinto Vicentino
 Recoaro Terme
 Roana
 Romano d'Ezzelino
 Rossano Veneto
 Rosà
 Rotzo
 Salcedo
 San Pietro Mussolino
 San Vito di Leguzzano
 Sandrigo
 Santorso
 Sarcedo
 Sarego
 Schiavon
 Schio
 Solagna
 Sossano
 Sovizzo
 Tezze sul Brenta
 Thiene
 Tonezza del Cimone
 Torrebelvicino
 Torri di Quartesolo
 Trissino
 Valbrenta
 Valdagno
 Valdastico
 Valli del Pasubio
 Val Liona
 Velo d'Astico
 Vicenza
 Villaga
 Villaverla
 Zanè
 Zermeghedo
 Zovencedo
 Zugliano
Belluno (provins)

Provinsen Belluno (it. Provincia di Belluno) er en provins i regionen Veneto i det nordlige Italien. Belluno er provinsens hovedstad.

Der var 209.550 indbyggere ved folketællingen i 2001.

Geografi 
Provinsen Belluno grænser til:
 i nord mod Østrig (Tyrol og Kärnten),
 i øst mod Friuli-Venezia Giulia (provinserne Udine og Pordenone),
 i syd mod provinserne Treviso og Vicenza og
 i vest mod Trentino-Alto Adige (provinserne Trentino og Sydtyrol).
Holger Laumann

Holger Laumann (født 16. december 1942 i Århus, død 6. november 2007 på Frederiksberg) var en dansk musiker, komponist og pædagog.

Holger Laumann tog diplomeksamen i obo på Det Jyske Musikkonservatorium i 1972. I årene derefter virkede han som pædagog, musiker, komponist, arrangør, orkesterleder og igangsætter, der fik stor betydning for udviklingen af den rytmiske musik i Danmark. 

I begyndelsen af 1960’erne spillede han i Randers-gruppen Safari Jazz med blandt andre den fra Rolling Stones senere kendte trommeslager Charlie Watts. I slutningen af 1960’erne dannede han gruppen Tears, hvor Anne Linnet var en af frontfigurerne.

Privatliv 
Han var fra 1974 til 1985 gift med Anne Linnet, med hvem han fik børnene Eva og Jan Martin, som siden har skiftet navn til henholdsvis Evamaria og Marcus.

Noter

Eksterne henvisninger 
 

Rockmusikere fra Danmark
Personer fra Aarhus
Pædagoger fra Danmark
Padova (provins)

Provinsen Padova (it. Provincia di Padova) er en provins i regionen Veneto i det nordlige Italien. Padova er provinsens hovedby.

Der var 849.857 indbyggere ved folketællingen i 2001.

Geografi 
Provinsen Padova grænser til:
 i nord mod provinsen Treviso,
 i øst mod provinsen Venezia,
 i syd mod provinsen Rovigo og
 i vest mod provinserne Verona og Vicenza.